Oʻzbekiston Respublikasi Ichki ishlar vazirligi huzuridagi Jazoni ijro etish departamentining Markazlashtirilgan jamgʻarmasi toʻgʻrisida
(resolution, 2024-04-24)

Oʻzbekiston Respublikasi Prezidentining “Ichki ishlar organlarining ozodlikdan mahrum etish bilan bogʻliq boʻlgan jazolarni ijro etish sohasidagi faoliyatini tubdan takomillashtirish chora-tadbirlari toʻgʻrisida” 2017-yil 11-avgustdagi PQ-3200-son qaroriga muvofiq, shuningdek jazoni ijro etish muassasalarining moddiy-texnika bazasini mustahkamlash maqsadida Vazirlar Mahkamasi qaror qiladi: 1. Belgilansinki, Oʻzbekiston Respublikasi Ichki ishlar vazirligi huzuridagi Jazoni ijro etish departamentining Markazlashtirilgan jamgʻarmasi quyidagilar hisobidan shakllantiriladi: jazoni ijro etish muassasalarining ishlab chiqarish va qishloq xoʻjaligi faoliyatidan, shuningdek, xizmatlar koʻrsatishdan oladigan daromadlaridan Jazoni ijro etish departamenti tomonidan belgilanadigan miqdorlardagi ajratmalar; jazoni ijro etish muassasalarining. soliqlar va yigʻimlar, shuningdek davlat maqsadli jamgʻarmalariga ajratmalar boʻyicha qonun hujjatlarida nazarda tutilgan imtiyozlar taqdim etilishi natijasida jamgʻariladigan mablagʻlari; ozodlikdan mahrum etilgan shaxslarning ijro hujjatlari boʻyicha Davlat budjetiga jazoni ijro etish muassasalari tomonidan undirilgan mablagʻlarning 50 foizi miqdoridagi ajratmalar natijasida jamgʻariladigan mablagʻlari; boʻsh turgan budjetdan tashqari mablagʻlarni tijorat banklari depozitlariga joylashtirish hisobidan olingan daromadlar. 2. Oʻzbekiston Respublikasi Ichki ishlar vazirligi huzuridagi Jazoni ijro etish departamentining Markazlashtirilgan jamgʻarmasi mablagʻlarini shakllantirish va ulardan foydalanish tartibi toʻgʻrisidagi nizom ilovaga muvofiq tasdiqlansin. 3. Oʻzbekiston Respublikasi Ichki ishlar vazirligi huzuridagi Jazoni ijro etish departamenti (keyingi oʻrinlarda — JIED) jazoni ijro etish muassasalarining ushbu qarorning 2-bandida nazarda tutilgan mablagʻlarini maxsus gʻazna hisobvaragʻida jamlasin. 5. Oʻzbekiston Respublikasi Ichki ishlar vazirligi huzuridagi Jazoni ijro etish departamenti Markazlashtirilgan jamgʻarmasi mablagʻlaridan maqsadli foydalanilishi yuzasidan nazoratni taʼminlasin. 6. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov zimmasiga yuklansin. 1. Ushbu Nizom Oʻzbekiston Respublikasi Ichki ishlar vazirligi huzuridagi Jazoni ijro etish departamentining Markazlashtirilgan jamgʻarmasi (keyingi oʻrinlarda Markazlashtirilgan jamgʻarma deb ataladi) mablagʻlarini shakllantirish va ulardan foydalanish tartibini belgilaydi. 2. Markazlashtirilgan jamgʻarma Oʻzbekiston Respublikasi Ichki ishlar vazirligi huzuridagi Jazoni ijro etish departamentida (keyingi oʻrinlarda — JIED) yuridik shaxs tashkil etmagan holda tuziladi. 3. Markazlashtirilgan jamgʻarma mablagʻlari JIEDning maxsus gʻazna hisobvaragʻida jamlanadi. 4. Quyidagilar Markazlashtirilgan jamgʻarma mablagʻlarini shakllantirish manbalari hisoblanadi: jazoni ijro etish muassasalarining ishlab chiqarish va qishloq xoʻjaligi faoliyatidan, shuningdek, xizmatlar koʻrsatishdan oladigan daromadlaridan JIED tomonidan belgilanadigan miqdorlardagi ajratmalar; ozodlikdan mahrum etilgan shaxslarning ijro hujjatlari boʻyicha Davlat budjetiga jazoni ijro etish muassasalari tomonidan undirilgan mablagʻlarning 50 foizi miqdoridagi ajratmalar natijasida jamgʻariladigan mablagʻlari; boʻsh turgan budjetdan tashqari mablagʻlarni tijorat banklari depozitlariga joylashtirish hisobidan olingan daromadlar; jazoni ijro etish muassasalarining soliqlar va yigʻimlar, shuningdek davlat maqsadli jamgʻarmalariga ajratmalar boʻyicha qonun hujjatlarida nazarda tutilgan imtiyozlar taqdim etilishi natijasida jamgʻariladigan mablagʻlari. Markazlashtirilgan jamgʻarmaga ajratmalar miqdori jazoni ijro etish muassasalarining oladigan daromadlariga bogʻliq ravishda har bir muassasa uchun alohida belgilanadi va moliya yili yakunlari boʻyicha JIED boshligʻining buyrugʻi bilan tasdiqlanadi. 5. Markazlashtirilgan jamgʻarma mablagʻlaridan quyidagilar uchun foydalaniladi: JIED binolari va inshootlarini qurish va rekonstruksiya qilish, mukammal va joriy taʼmirlash, shuningdek qurilish materiallari xarid qilish, JIED va uning muassasalari binolari va inshootlarini jihozlash; jazoni ijro etish muassasalarining ishlab chiqarish quvvatlarini rivojlantirish va modernizatsiya qilish hamda texnik qayta jihozlash; jazoni ijro etish muassasalariga moliyaviy yordam koʻrsatish; avtotransport, aloqa vositalari, kompyuter va tashkiliy texnika, jihozlar va xoʻjalik buyumlari xarid qilish, shuningdek, ularni taʼmirlash va ularga texnik xizmat koʻrsatish; mahkumlar va qamoqqa olinganlarni qoʻriqlash va nazorat qilishning zamonaviy texnik vositalarini, shuningdek, JIED, uning muassasalari uchun boshqa zamonaviy axborot-kommunikatsiya texnologiyalari vositalari xarid qilish; jazoni ijro etish muassasalari joylashgan joylarda JIED va uning muassasalari xodimlarining (ishchilarining) egallagan lavozimda boʻlish muddati davomida yashashi uchun moʻljallangan xizmat turar joylari (kvartiralar) qurish (xarid qilish), shu jumladan, ikkilamchi bozorda xarid qilish; konsalting, sud va boshqa xizmatlar bilan bogʻliq xarajatlarni qoplash; JIED xodimlarini (ishchilarini) tayyorlash, qayta tayyorlash va ularning malakasini oshirish xarajatlarini qoplash; davriy bosma nashrlar, maxsus adabiyotlar, kitob mahsulotlari, kanselyariya buyumlari, tashqi targʻibot-tushuntirish vositalari (bannerlar va boshqalar) xarid qilish; JIED va jazoni ijro etish muassasalari xodimlariga, ishchi va xizmatchilariga moddiy yordam koʻrsatish, ustamalar belgilash va ularni ijtimoiy muhofaza qilish; seminarlar, davra suhbatlari, konferensiyalar, amaliy mashgʻulotlar, treninglar, profilaktik, madaniy va tantanali tadbirlar tashkil etish va oʻtkazish, shuningdek, boshqa ishlab chiqarish va maishiy ehtiyojlar; Oʻzbekiston Respublikasida qidiruvda boʻlgan mahkumlar xorijiy davlat sudlari tomonidan jarimaga tortilgan taqdirda, qonunchilik hujjatlariga binoan keyinchalik mahkumlarning oylik ish haqlaridan ushlab qolinishini nazarda tutgan holda toʻlanadigan jarima mablagʻlari. Oʻzbekiston Respublikasida qidiruvda boʻlgan mahkumlarni (shaxslarni) ushlash jarayonida koʻmaklashgan fuqarolar, ichki ishlar organlari xodimlari va boshqa soha xodimlarini ragʻbatlantirish; Oʻzbekiston Respublikasi Prezidenti, Oʻzbekiston Respublikasi Prezidenti Administratsiyasi hamda Vazirlar Mahkamasining qarorlari va topshiriqlari asosida homiylik xayriyalarini ajratish; jazoni ijro etish muassasalarining ishlab chiqarish boʻlinmalariga yuqori malakali menejerlarni (mutaxassislarni), zarur mutaxassislikka ega boʻlmagan xizmat koʻrsatuvchi xodimlarni fuqarolik-huquqiy shartnoma asosida jalb qilish. 6. Moddiy yordam JIED va jazoni ijro etish muassasalari xodimlariga (ishchilariga) ularning yozma ariza orqali murojaatlari yoki tegishli muassasaning kasaba uyushmasi qoʻmitasining iltimosnomasi asosida istisno holatlarda (nikoh toʻyi, yaqin qarindoshlarning oʻlimi, ogʻir jarohat olish, kasallik, oiladagi ogʻir moddiy sharoit, tabiiy ofat oqibatlarida) koʻrsatiladi. Bunda koʻrsatiladigan moddiy yordam miqdori bir yilda lavozim maoshining ikki barobaridan oshishi mumkin emas. 7. Markazlashtirilgan jamgʻarma mablagʻlaridan foydalanish JIED boshligʻi tomonidan tasdiqlanadigan daromadlar va xarajatlar smetasiga muvofiq amalga oshiriladi. 8. Markazlashtirilgan jamgʻarmaning daromadlar va xarajatlar smetasi JIED tomonidan, qonun hujjatlarida budjet tashkilotlari uchun budjetdan tashqari mablagʻlar boʻyicha belgilangan tartibda tuziladi va tasdiqlanadi. 9. Daromadlar va xarajatlar smetasi Oʻzbekiston Respublikasi Moliya vazirligida qonun hujjatlarida belgilangan tartibda roʻyxatdan oʻtkaziladi. 10. Markazlashtirilgan jamgʻarmaning daromadlar va xarajatlar smetasi moliyaviy mablagʻlar kelib tushishining prognozidan kelib chiqib va keyingi yilga moʻljallangan chora-tadbirlar rejasiga muvofiq tuziladi. 11. Daromadlar va xarajatlar prognozini tayyorlash, Markazlashtirilgan jamgʻarmaning daromadlari va xarajatlari tahlili hamda monitoringini amalga oshirish, Markazlashtirilgan jamgʻarma boʻyicha oylik, choraklik va yillik moliyaviy hisobotlarni qabul qilish va tahlil etish JIED Moliya-iqtisodiyot boshqarmasi va Ishlab chiqarish-texnika boshqarmasi tomonidan amalga oshiriladi. 12. Markazlashtirilgan jamgʻarmaning joriy yilda foydalanilmay qolgan mablagʻlari keyingi moliyaviy yilga oʻtadi va olib qoʻyilmaydi. 13. Markazlashtirilgan jamgʻarma mablagʻlarini boshqarish JIED tomonidan amalga oshiriladi. 14. Markazlashtirilgan jamgʻarma mablagʻlari JIED boshligʻi, JIED boshligʻining oʻrinbosari — Moliya-iqtisodiyot boshqarmasi boshligʻining qarori bilan sarflanadi, Markazlashtirilgan jamgʻarmadan bazaviy hisoblash miqdorining 50 barobaridan ortiq summadagi mablagʻlarni sarflash esa — JIEDning Markazlashtirilgan jamgʻarma mablagʻlaridan foydalanish boʻyicha komissiyasi (keyingi oʻrinlarda Komissiya deb ataladi) qarori bilan amalga oshiriladi. 15. Komissiya tarkibi 5 kishidan kam boʻlmagan aʼzo, shuningdek kotibdan iborat boʻlib, JIED boshligʻining buyrugʻi bilan tasdiqlanadi. JIED boshligʻi Komissiya raisi hisoblanadi. 16. Xolislik, ochiqlik va qarorlar qabul qilishda oshkoralik Komissiya ishining asosiy prinsiplari hisoblanadi. 17. Quyidagilar Komissiyaning asosiy vazifalari hisoblanadi: ushbu Nizomda belgilangan tartibda Markazlashtirilgan jamgʻarma ishlarini tashkil etish va uning mablagʻlarini tasarruf etish; Markazlashtirilgan jamgʻarma mablagʻlaridan maqsadli foydalanilishini doimiy monitoring qilish; ushbu Nizomda nazarda tutilgan maqsadlar uchun mablagʻlar ajratish haqidagi buyurtmanomalarni koʻrib chiqish va umumlashtirish, nisbatan dolzarb boʻlgan va asoslantirilgan buyurtmanomalarni tanlash; ajratilgan mablagʻlardan belgilangan maqsadda foydalanilmagan holatlar aniqlanganda ajratilgan mablagʻlarni undirish va moliyalashtirishni toʻxtatib qoʻyish choralarini koʻrish; Markazlashtirilgan jamgʻarma faoliyatiga tegishli masalalar yuzasidan qarorlar qabul qilish. 18. Komissiya Markazlashtirilgan jamgʻarma mablagʻlaridan ushbu Nizomning 5-bandida nazarda tutilgan tadbirlar uchun foydalanish masalasini koʻrib chiqadi va qarorlar qabul qiladi. 19. Komissiya majlislari zaruratga koʻra oʻtkaziladi. Komissiya majlislari uning ishida aʼzolarining kamida uchdan ikki qismi ishtirok etgan taqdirda vakolatli hisoblanadi. Komissiya qarorlari uning majlisida ishtirok etgan Komissiya aʼzolarining oddiy koʻpchilik ovozi bilan qabul qilinadi. Komissiya aʼzolarining ovozlari teng boʻlib qolgan taqdirda raisning ovozi hal qiluvchi hisoblanadi. 20. Komissiya qarori Komissiya majlisi bayoni bilan rasmiylashtiriladi, Komissiyaning raisi va majlisda ishtirok etgan barcha aʼzolari tomonidan imzolanadi hamda JIEDning muhri bilan tasdiqlanadi. 21. Komissiya raisi: Komissiya ishida xolislik va ochiqlikni; Komissiya tomonidan oʻzining zimmasiga yuklangan vazifalarning toʻliq bajarilishini; Komissiya tomonidan Markazlashtirilgan jamgʻarma mablagʻlarini tasarruf etish boʻyicha qarorlar qabul qilishda qonun hujjatlari talablariga rioya qilinishini taʼminlaydi. 22. Komissiya kotibi: JIEDning tegishli xizmatlari va jazoni ijro etish muassasalaridan Komissiyaning navbatdagi majlisini oʻtkazish uchun zarur hujjatlar va materiallarni soʻrab oladi; Komissiya majlisini oʻtkazish uchun zarur axborotlarni tayyorlaydi va majlisdan kamida uchun kun oldin ularni Komissiya raisi va aʼzolariga taqdim etadi; Komissiya majlisi bayonlarining rasmiylashtirilishi, Komissiya hujjatlarining yuritilishi va saqlanishini taʼminlaydi. 23. Markazlashtirilgan jamgʻarma mablagʻlaridan jazoni ijro etish muassasalarining moddiy-texnika bazasini rivojlantirish va mustahkamlash, taʼmirlash hamda ushbu Nizomda nazarda tutilgan boshqa maqsadlarga mablagʻ ajratish uchun Komissiyaga mavjud muammolar va ularning yechimi, mablagʻlarni sarflash maqsadlari va kutilayotgan natijalar koʻrsatilgan tushuntirish xati, zarur jihozlar va ehtiyot qismlar roʻyxati, soʻralayotgan summaning hisob-kitobi, shuningdek bajariladigan ishlar hajmi koʻrsatilgan taʼmirlash boʻyicha kamchiliklar dalolatnomasi va boshqa zarur hujjatlar taqdim etiladi. 24. Markazlashtirilgan jamgʻarma mablagʻlarining tushumi va ularni sarflash hisobi qonun hujjatlariga muvofiq amalga oshiriladi. Markazlashtirilgan jamgʻarma mablagʻlarini shakllantirish va ulardan foydalanish boʻyicha hisob va hisobotni yuritish JIEDning Moliya-iqtisodiyot boshqarmasi tomonidan amalga oshiriladi. 25. Markazlashtirilgan jamgʻarma mablagʻlarining tushumi va ularni sarflash haqida hisobot budjet tashkilotlari uchun belgilangan tartibda va muddatlarda Oʻzbekiston Respublikasi Moliya vazirligiga taqdim etiladi. 26. Oʻzbekiston Respublikasi Moliya vazirligi tomonidan JIEDning keyingi yil uchun xarajatlar smetasini tasdiqlashda Markazlashtirilgan jamgʻarmaning daromadlari va xarajatlari majburiy tartibda inobatga olinadi. 27. JIED va jazoni ijro etish muassasalarining rahbarlari va bosh buxgalterlari Markazlashtirilgan jamgʻarma mablagʻlaridan maqsadli foydalanilishi, buxgalteriya hisobining toʻgʻri yuritilishi, mablagʻlarning tushumi va sarflanishi toʻgʻrisidagi moliyaviy hisobotlarning tuzilishi va taqdim etilishi uchun shaxsan javob beradilar. Markazlashtirilgan jamgʻarma mablagʻlaridan belgilangan maqsadda foydalanilmagan holatlar aniqlanganda belgilangan maqsadda foydalanilmaganligi aniqlangan barcha summa aybdor shaxslarga nisbatan qonun hujjatlarida belgilangan tartibda tegishli javobgarlik choralarini qoʻllagan holda, Oʻzbekiston Respublikasining Davlat budjeti daromadiga oʻtkaziladi. 28. Markazlashtirilgan jamgʻarma mablagʻlaridan belgilangan maqsadda foydalanilishi yuzasidan nazorat Oʻzbekiston Respublikasi Ichki ishlar vazirligining Nazorat-taftish inspeksiyasi va boshqa sohaviy xizmatlari tomonidan qonun hujjatlarida belgilangan tartibda amalga oshiriladi.